Vážená pani prezidentka KOZ

Vážený pán viceprezident KOZ

Vážená pani predsedníčka

Vážený pán predseda

Váš list číslo/zo dňa: Naše číslo spisu/záznamu: Vybavuje/Tel: V Žiline, dňa

 IPZA OBOZP/BEZ/2024/854 Ing. František Cyprich 21.03.2024

 +421 41 5059125

 +421 907 982 427

POZVÁNKA

Prvoradým cieľom inšpekcie práce je prostredníctvom dozoru nad dodržiavaním príslušných právnych predpisov zo strany zamestnávateľov presadzovať ochranu zamestnancov pri práci. Inšpektorát práce Žilina vníma odborové organizácie ako nenahraditeľnú súčasť spoločnosti, bez ktorej by nebolo možné zabezpečiť spravodlivé, uspokojivé, transparentné a predvídateľné pracovné podmienky pre zamestnancov a napĺňať ich ekonomické a sociálne záujmy. Je zrejmé, že odborové organizácie a inšpekcia práce majú spoločné priority a sú svojou podstatou predurčené na primeranú formu spolupráce. Z tohto dôvodu Inšpektorát práce Žilina pozýva významnéodborové organizácie pôsobiace u zamestnávateľov v Žilinskom kraji na pracovné stretnutie, ktoré sa uskutoční

dňa 24.04.2024

na Inšpektoráte práce Žilina

so začiatkom o 9.00 hod.

Program:

1. Otvorenie
2. Predstavenie členov vedenia Inšpektorátu práce Žilina, výmena kontaktov
3. Základné informácie o činnosti Inšpektorátu práce Žilina, o personálnom a organizačnom zložení, počtoch vyšetrovaných udalostí, počtoch vybavovaných podnetov, oznámení a o iných dôležitých činnostiach vykonávaných inšpekciou práce
4. Vyhodnotenie činnosti Inšpektorátu práce Žilina z pohľadu odborových organizácii a návrhy na zlepšenie
5. Vyhodnotenie činnosti odborových organizácii z pohľadu inšpekcie práce a návrhy na zlepšenie
6. Voľná diskusia
7. Formulácia záverečného uznesenia z pracovného stretnutia

Odporúčanie:

Z dôvodu obmedzenej kapacity zasadacej miestnosti na Inšpektoráte práce Žilina Vás žiadame o potvrdenie účasti na pracovnom stretnutí s uvedením počtu osôb na E-mail: podatelna@za.ip.gov.sk.

 Ing. František Cyprich

 riaditeľ inšpektorátu práce